|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……. 2021.a. nr |
|  |  |

Ehitusloa andmine (Tallinna mnt 40)

1. **ASJAOLUD JA MENETLUSE KÄIK**

18.12.2020 laekus läbivaatamiseks Tallinna mnt 40 kinnistul asuva Narva Soldino Gümnaasiumi hoone, ehitisregistri kood 118010068, ümberehitamiseks ehitusloa taotlus nr 2011271/32326 koos ehitusprojektiga „VÄIKELAHENDUSTE PROJEKTEERIMINE HEV ÕPILASTE INTEGREERIMISEKS NARVA TAVAKOOLIDESSE 202006\_TP\_v01\_Soldino“, projekteerija OÜ Kirde Projekt, projekti tellija Narva Linnavalitsuse Linnamajandusamet.

Ehitusprojekt tööprojekti staadiumis käsitleb Ida-Virumaal, Narva linnas, Tallinna mnt 40 asuval kinnistul, Narva Soldino Gümnaasiumi, väikelahenduste projekteerimist hariduslike erivajadustega (HEV) õpilaste integreerimiseks.

21.12.2020 ehitisregistri keskkonnas on genereeritud ehitusloa eelnõu nr 2012271/42644, menetluse nr 241458 ning suunatud Arhitektuuri- ja Linnaplaneerimise Ametile, Linnamajandusametile, Kultuuriosakonnale, Terviseameti Ida regionaalosakonnale, Päästeameti Ida päästekeskusele kooskõlastamiseks ning arvamuste avaldamiseks.

Ehitusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda ehitusloa taotlus on tagastatud puuduste kõrvaldamiseks. 03.03.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taasesitatud ning 08.03.2021 kõik kaasatud isikud kooskõlastasid ehitusloa taotluse ehitusloa andmiseks.

Arhitektuuri- ja Linnaplaneerimise ameti keskkonnamõju hindamise vanemspetsialist otsustas, et: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

1. **ÕIGUSLIKUD ALUSED**
   1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
   2. Ehitusseadustiku § 54 lõike 2 kohaselt pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud.
   3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2. **OTSUS**
   1. Anda ehitusluba Tallinna mnt 40 kinnistul asuva Narva Soldino Gümnaasiumi hoone, ehitisregistri kood 118010068, ümberehitamiseks vastavalt ehitusprojektile „VÄIKELAHENDUSTE PROJEKTEERIMINE HEV ÕPILASTE INTEGREERIMISEKS NARVA SOLDINO GÜMNAASIUMI 202009\_TP\_v03\_HEVintegreerimine\_2021-03-01“, projekteerija OÜ Kirde Projekt.
   2. Jätta algatamata Tallinna mnt 40 kinnistul asuva Soldino Gümnaasiumi hoone ümberehitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.
3. **RAKENDUSSÄTTED**

4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär